তাঁর হাত ধরেই ভারত বিশ্বকাপ চ্যাম্পিয়ন হয়েছিল। ২৮ বছর বাদে বিশ্বচ্যাম্পিয়ন হওয়ার লগ্নেই সবাই জেনে গিয়েছিলেন, গ্যারি কার্স্টেন ভারতীয় দলের দায়িত্ব ছাড়ছেন। ২০১১ সালের পর কেটে গিয়েছে অনেকগুলো বছর। আবারও উপমহাদেশে ফিরছেন দক্ষিণ আফ্রিকার প্রাক্তন বাঁ হাতি ওপেনার। 
বাংলাদেশ ক্রিকেট দলের পরামর্শদাতা আসছেন তিনি। 

এই বিষয়ে অন্যান্য খবর

নতুন বছরে নতুন কোচ কোহলিদের, নয়া দায়িত্বে দেখা যাবে নেহরাকেও


আসন্ন আইপিএল শেষ হলে গ্যারির সঙ্গে আনুষ্ঠানিক চুক্তি হবে বলে জানানো হয়েছে বিসিবি-র পরিচালক ও মিডিয়া কমিটির চেয়ারম্যান জালাল ইউনুস। ২০০৮ সাল থেকে ২০১১ পর্যন্ত ভারতের কোচ হিসেবে তিনি দায়িত্ব পালন করেছেন। 
মহেন্দ্র সিংহ ধোনিদের দায়িত্ব ছাড়ার পরে দু’ বছর দক্ষিণ আফ্রিকা জাতীয় দলের কোচ হিসেবে কাজ করেছেন তিনি। হোবার্ট হ্যারিকেনের প্রধান কোচ হিসেবে কাজ করার অভিজ্ঞতা রয়েছে কার্স্টেনের। আইপিএল-এ এবার রয়্যাল চ্যালেঞ্জার্স ব্যাঙ্গালোরের ব্যাটিং কোচ হিসেবে কাজ করবেন ২৮ বছর বাদে ভারতকে বিশ্বচ্যাম্পিয়ন করার অন্যতম কারিগর। আর আইপিএল শেষ হলেই পদ্মাপারের ক্রিকেটের পরামর্দাশদাতা হবেন গ্যারি কার্স্টেন।